Document ID: 31996R0421

KOMISSION ASETUS (EY) N:o 421/96,
annettu 7 päivänä maaliskuuta 1996,
Kanariansaarten arvioidun hankintataseen vahvistamisesta maito- ja maitotuotealan tuotteiden osalta annetun asetuksen (EY) N:o 1623/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna komission asetuksella (EY) N:o 2537/95 (2), ja erityisesti sen 3 artiklan 4 kohdan,
sekä katsoo, että
komission asetuksessa (EY) N:o 2790/94 (3), sellaisena kuin se on muutettuna asetuksella (EY) N:o 2883/94 (4), vahvistetaan erityisesti Kanariansaarten tiettyjen maataloustuotteiden erityisen hankintajärjestelmän soveltamista koskevat yksityiskohtaiset säännöt,
komission asetuksessa (EY) N:o 1623/95 (5) vahvistetaan Kanariansaarten maitotuotteiden arvioitu hankintatase 1 päivästä heinäkuuta 1995 30 päivään kesäkuuta 1996; tätä tasetta voidaan tarvittaessa tarkistaa säätämällä vahvistetun kokonaismäärän lisäämisestä varainhoitovuoden aikana tämän alueen tarpeiden mukaan; maitotuotteiden ja erityisesti nestemäisen maidon tarpeen tyydyttämiseksi Kanariansaarilla on osoittautunut tarpeelliseksi lisätä tiivistämättömälle maidolle ja kermalle, joihin ei ole lisätty makeutusaineita, vahvistettua määrää; tämän vuoksi olisi muutettava asetuksen (EY) N:o 1623/95 liitettä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1623/95 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä maaliskuuta 1996.

Labels: 3
18
17
5